Op jou mooiste: 5 dinge wat jy van veroudering móét weet | SARIE
Op jou mooiste: 5 dinge wat jy van veroudering móét weet	deur admin
Die son is een van ons grootste vyande wanneer dit by veroudering kom. Dit is hoekom jy elke oggend ’n goeie sonskerm op jou gesig móét aanwend. Ander sondaars wat veroudering veroorsaak is rook, te veel alkohol en ’n ongesonde dieet. Die SBF in jou grimering is gewoonlik nie genoeg om jou vel teen die son te beskerm nie. Gebruik daarom ’n aparte sonskerm. Hoe hoër die SBF, hoe beter. Gebruik ’n SBF van 30 of hoër. UV-strale is nie die enigste strale waarvoor jy skrikkerig moet wees nie. Ons weet nou infrarooi (wat byvoorbeeld deur jou rekenaar en haardroër uitgestraal word) is net so skadelik vir jou vel. En sonskerm kan nie jou vel hierteen beskerm nie! Die antwoord is antioksidante. Gebruik ’n gehalte produk met antioksidante soos vitamien E en C.
Dis nie net plooie wat jou ouer laat lyk nie, maar ook die verlies aan volume in jou gesig (daardie ingesonke voorkoms wat jy kry soos jy ouer word, veral aan die onderkant van jou gesig). Daar is ongelukkig nie veel wat ons kan doen om dit te voorkom nie. Dit kan wel behandel word met vullers.
On-egalige veltoon, wat onder meer deur hiperpigmentasie (donker vlekke) veroorsaak word, kan jou tot tien jaar ouer laat lyk.Die hoofoorsaak van donker vlekke is die son. Nog ’n rede om ‘n goeie sonskerm te gebruik! Subscribe to our newsletter